รวบสาวใหญ่ค้าไอซ์ที่ป่าตอง ซุกระเบิด K75-ติดวงจรปิดรอบบ้านส่องตำรวจ
(ภาพจาก ตร.สภ.ป่าตอง),ตร.ป่าตอง จ.ภูเก็ต ตะลึงค้นบ้านสาวใหญ่วัย 42 ปี พบยาไอซ์หนัก 316.52 กรัม ระเบิดสังหาร K75 อีก 1 ลูก แถมรอบบ้านยังติดกล้องวงจรปิดดูความเคลื่อนไหวรอบนอก,เมื่อวันที่ 8 เม.ย. 60 พ.ต.ท.สมศักดิ์ ทองเกลี้ยง รอง ผกก.สส.สภ.ป่าตอง อ.กะทู้ จ.ภูเก็ต พร้อมด้วย พ.ต.ท.วรพงษ์ พรหมอินทร์ สว.ธร.ปฏิบัติหน้าที่ หัวหน้าชุดปราบปรามยาเสพติด สภ.ป่าตอง และเจ้าหน้าที่ตำรวจ ร่วมกันจับกุมนางสาวอุไร ฮะฮา อายุ 42 ปี พร้อมยาไอซ์ น้ำหนัก 316.52 กรัม วัตถุระเบิดขว้าง ชนิดสังหาร แบบ K75 จำนวน 1 ลูก เครื่องชั่งแบบดิจิทัล และอุปกรณ์เสพยาไอซ์ และรถยนต์โตโยต้า ยาริช ทะเบียน กษ 2613 ภูเก็ต โดยจับกุมได้ที่บริเวณห้องเช่าแห่งหนึ่ง จึงควบคุมตัวพร้อมของกลางดำเนินคดีตามกฎหมาย,พ.ต.ท.สมศักดิ์ กล่าวว่า เจ้าหน้าที่ได้รับแจ้งจากสายลับว่า นางสาวอุไร และนายต้น แฟนหนุ่ม มีพฤติกรรมจำหน่ายยาเสพติดให้กับนักท่องเที่ยวและวัยรุ่นในพื้นที่ ต.ป่าตอง จึงเดินทางไปตรวจสอบที่ห้องพักดังกล่าว โดยผู้ต้องหายืนอยู่หน้าห้องดังกล่าว แสดงอาการท่าทางมีพิรุธ เจ้าหน้าที่จึงแสดงตัวเพื่อขอตรวจค้นภายในห้อง,จากการตรวจค้นพบยาไอซ์ จำนวน 3 ถุง ซุกซ่อนอยู่ในถุงผ้าสีน้ำเงินเก็บไว้ใต้โต๊ะและพบลูกระเบิด 1 ลูก ซุกซ่อนอยู่ในลิ้นชักโต๊ะข้างเตียงนอน และอุปกรณ์เสพยาอีกจำนวนหนึ่ง ซึ่งรอบบ้านจะมีกล้องวงจรปิดรอบบ้านเพื่อดูความเคลื่อนไหวของเจ้าหน้าที่ตำรวจ เบื้องต้น ทราบว่าได้สั่งซื้อมาจาก อ.หาดใหญ่ จ.สงขลา เพื่อนำมาจำหน่ายให้ลูกค้าในพื้นที่ป่าตอง.
ตร.ป่าตอง จ.ภูเก็ต ตะลึงค้นบ้านสาวใหญ่วัย 42 ปี พบยาไอซ์หนัก 316.52 กรัม ระเบิดสังหาร K75 อีก 1 ลูก แถมรอบบ้านยังติดกล้องวงจรปิดดูความเคลื่อนไหวรอบนอก 
ซุกระเบิด,ระเบิด k75,ค้ายาไอซ์,สภ.ป่าตอง,ภูเก็ต